Document ID: 32004R1069

ΚΑΝΟΝΙΣΜΌΣ (ΕΚ) αριθ. 1069/2004 ΤΗΣ ΕΠΙΤΡΟΠΉΣ
της 3ης Ιουνίου 2004
για τον καθορισμό, για την περίοδο 2004/05, της ενίσχυσης για τα ροδάκινα που προορίζονται για τη μεταποίηση, στο πλαίσιο του κανονισμού (ΕΚ) αριθ. 2201/96 του Συμβουλίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2201/96 του Συμβουλίου, της 28ης Οκτωβρίου 1996, περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά (1) , και ιδίως το άρθρο 6 παράγραφος 1,
Εκτιμώντας τα ακόλουθα:
(1)
Το άρθρο 3 παράγραφος 3 του κανονισμού (ΕΚ) αριθ. 1535/2003 της Επιτροπής, της 29ης Αυγούστου 2003, με αντικείμενο λεπτομέρειες εφαρμογής του κανονισμού (ΕΚ) αριθ. 2201/96 του Συμβουλίου όσον αφορά το καθεστώς ενίσχυσης στον τομέα των μεταποιημένων προϊόντων με βάση τα οπωροκηπευτικά (2), έχει προβλέψει τη δημοσίευση από την Επιτροπή του ποσού των ενισχύσεων που θα εφαρμοσθούν, κυρίως για τα ροδάκινα, αφού εξακριβωθεί η τήρηση των κατωτάτων ορίων που καθορίστηκαν στο παράρτημα ΙΙΙ του κανονισμού (ΕΚ) αριθ. 2201/96.
(2)
Ο μέσος όρος των ποσοτήτων μεταποιηθέντων ροδακίνων στο πλαίσιο του καθεστώτος ενίσχυσης, κατά τις τρεις προηγούμενες περιόδους, είναι κατώτερος από το κοινοτικό κατώτατο όριο. Η ενίσχυση που θα εφαρμοστεί για την περίοδο 2004/05, σε κάθε σχετικό κράτος μέλος, πρέπει συνεπώς να είναι το ποσό που καθορίστηκε στο άρθρο 4 παράγραφος 2 του κανονισμού (ΕΚ) αριθ. 2201/96.
(3)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των μεταποιημένων προϊόντων με βάση τα οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο 2004/05, η ενίσχυση σύμφωνα με το άρθρο 2 του κανονισμού (ΕΚ) αριθ. 2201/96 καθορίζεται για τα ροδάκινα, σε 47,70 ευρώ ανά τόνο.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται για την περίοδο 2004/05.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Ιουνίου 2004.

Labels: 2
17
19
6